|  |  |
| --- | --- |
| Sjedište obveznika | **Pazin** |
| Adresa sjedišta obveznika | **Dršćevka 3** |
| OIB | **90017522601** |
| Broj RKP-A | **36389** |
| Matični broj | **02544474** |
| Razina | **22** |
| Šifra djelatnosti prema NKD-u 2007 | **8411 - Opće djelatnosti uprave** |
| Šifra županije | **XVIII** |

**BILJEŠKE UZ FINANCIJSKE IZVJEŠTAJE**

**za razdoblje od 01. siječnja do 31. prosinca 2022.**

**UVOD**

**ZAKONODAVNI OKVIR**

* Zakon o proračunu (Narodne novine 144/21)
* Pravilnik o financijskom izvještavanju u proračunskom računovodstvu (Narodne novine 37/22)
* Pravilnik o proračunskom računovodstvu i računskom planu (Narodne novine 124/14,115/15,87/16,3/18,126/19 i 108/20)
* Pravilnik o proračunskim klasifikacijama (Narodne novine 6/10,120/13 i 01/20)

Sukladno odredbama Pravilnika o financijskom izvještavanju u proračunskom računovodstvu (NN 37/22) sastavljeni su financijski izvještaji Proračuna Istarske županije za razdoblje od 01. siječnja do 31. prosinca 2022. godine i to:

* Bilanca (Obrazac BIL),
* Izvještaj o prihodima i rashodima, primicima i izdacima (Obrazac PR-RAS),
* Izvještaj o rashodima prema funkcijskoj klasifikaciji (Obrazac RAS-funkcijski),
* Izvještaj o promjenama u vrijednosti i obujmu imovine (Obrazac P-VRIO)
* Izvještaj o obvezama (Obrazac OBVEZE).

Navedeni obrasci su sastavljeni, sukladno Okružnici o sastavljanju, konsolidaciji i predaji financijskih izvještaja proračuna Ministarstva financija za razdoblje 1. siječnja do 31. prosinca 2022. godine KLASA:400-02/22-01/26, URBROJ: 513-05-03-23-6 od 12.siječnja 2023. godine te Okružnica iz prethodnih godina. Pored izvještaja za Istarsku županiju, obrasci sadržavaju i izvještaje za Vijeća nacionalnih manjina i predstavnika.

U nastavku dajemo bilješke uz navedene obrasce.

**BILJEŠKE UZ BILANCU**

Vrijednost ukupne aktive (Šifra B001) na dan 31.12.2022. iznosi 724.920.043,88kn i uvećana je za 20,8% u odnosu na 01.01.2022. Istarska županija sudjeluje u ukupnoj imovini u iznosu od 724.774.654,08kn, dok na Vijeća nacionalnih manjina otpada 145.389,80kn.

**Bilješka broj 1. - Nefinancijska imovina (Šifra B002)**

Nefinancijska imovina (Šifra B002) iznosi 362.102.467,41kn, od čega na Istarsku županiju otpada 362.074.842,71kn, a na Vijeća nacionalnih manjina 27.624,70kn.

Neproizvedena dugotrajna imovina (Šifra 01) u iznosu od 69.362.852,63kn i povećana je u odnosu na 01.01.2022.godine za 16,00%. Neproizvedena dugotrajna imovina Istarske županije je 69.340.074,74kn, a Vijeća nacionalnih manjina 22.777,89kn. Tu imovinu čine zemljišta na kojima su sagrađeni građevinski objekti u vlasništvu Istarske županije (škole i bolnice), tehnička dokumentacija, prostorni planovi, i ulaganja u tuđu imovinu radi prava korištenja. Nabavna vrijednost imovine iznosi 141.189.758,24kn, ispravak vrijednosti je 71.826.905,61kn što rezultira sadašnjom vrijednošću od 69.362.852,63kn.

Proizvedena dugotrajna imovina u iznosu od 281.975.137,43kn (Šifra 02) uvećana je u odnosu na dan 01.01.2022. godine za 24%. Na Istarsku županiju otpada 281.970.290,62kn, a na Vijeća nacionalnih manjina 4.846,81kn. Nabavna vrijednost proizvedene dugotrajne imovine iznosi 351.125.220,66kn, ispravak vrijednosti iznosi 69.150.083,23kn što rezultira sadašnjom vrijednošću u iznosu od 281.975.137,43kn.

Proizvedena dugotrajna imovina Istarske županije sastoji se od ostalih građevinskih objekata (bolnice, ljekarna, ambulanta, škole),uredske opreme, prijevoznih sredstava, dijela likovnih umjetnika i nematerijalne proizvedene imovine. Spomenuta imovina nalazi se osim u Upravnim odjelima Istarske županije, Stručnoj službi, Kabinetu župana, u prostorima Centra za PSP Pula te u prostorima Centra za prevenciju i vanbolničko liječenje ovisnika Pula.

Iz proizvedene dugotrajne imovine prenesena je imovina dana proračunskim korisnicima Istarske županije i to školama u iznosu od 1.126.997,50kn.

Nabavna vrijednost kao i ispravak vrijednosti sitnog inventara iznosi 1.679.443,44kuna, na Istarsku županiju otpada 1.600.876,48kn, a na Vijeća 78.566,96kn.

**Bilješka broj 2. – Financijska imovina (Šifra 1)**

Financijska imovina na dan 31.12.2022. iznosi 362.817.576,47kn. Na Istarsku županiju otpada 362.699.811,37kn, a na Vijeća otpada 117.765,10kn.

Novčana sredstva Istarske županije iznose 112.454.247,29kn, a Vijeća nacionalnih manjina 115.645,68kn što ukupno iznosi 112.569.892,97kn.

Vrijednost potraživanja za dane zajmove u iznosu od 86.500.833,75kn odnosi se na zajmove koji su plasirani putem Fonda za poljoprivredu Istarske županije, te su u odnosu na početak godine povećani za 2,6% Saldo ovih potraživanja umanjen je iz razloga knjiženja ispravka vrijednosti dospjelih potraživanja radi kašnjenja naplate preko godine dana i nakon tri godine u iznosu od 13.965.753,72kn. Ispravljena potraživanja zadržana su u bilančnoj evidenciji i biti će sve do trenutka prestanka postojanja osnove za naplatu.

Vrijednost potraživanja za dane zajmove bilježi promjenu zbog potraživanja za pozajmice od društva Plinara d.o.o. Pula kojim je povećan udjel u temeljnom kapitalu društva Plinara d.o.o. za 2.390.600,00kn.

Vrijednost dionica i udjela povećana je za 1,8% u odnosu na 01.01.2022. godine i iznosi 134.940.184,83kn. Na vrijednost dionica i udjela u izvještajnom razdoblju utjecala su povećanja vezano uz povećanje udjela u temeljnom kapitalu društva Plinara d.o.o. Pula za 2.390.600,00kn i 75.000,00kn u društvu Žičara Učka d.o.o. Smanjenja su vezana uz obročnu otplatu radnika za udjele trgovačkih društva Istarske ceste d.d. Pula u iznosu od 48.303,36kn i Vodoprivrede d.o.o. Novigrad u iznosu od 41.643,60kn

Vrijednost ukupnih potraživanja za prihode poslovanja na dan 31.12.2022. godine iznosi 10.957.612,71kn i bilježe povećanje od 13,7%. Ukupan iznos odnosi se na potraživanja za prihode poslovanja Istarske županije i Vijeća nacionalnih manjina i predstavnika. Vrijednost potraživanja za prihode poslovanja Istarske županije smanjena je za njihov ispravak u iznosu od 11.777.107,61kn.

Ispravak vrijednosti potraživanja se odnosi na kašnjenje naplate dospjelih potraživanja preko godine dana i nakon tri godine, stoga je vrijednost potraživanja (Šifra 169) u iznosu od 11.777.107,61kn smanjena u odnosu na 01.01.2022 za 1.861.064,39kn. Ispravljena potraživanja zadržana su u bilančnoj evidenciji i biti će sve do trenutka prestanka postojanja osnove za naplatu.

Unaprijed plaćeni rashodi budućih razdoblja u iznosu od 3.944.805,04kn (Šifra 19) smanjeni su za 6,0%, a odnose se na kamate za povučeni dio kredita od Ministarstva Financija EU IPA 2007-2011 za ŽCGO Kaštijun za 2022. godinu čija je otplata započela 2017. godine te krajem 2022. godine iznose 3.880.643,07kn kao i unaprijed plaćene rashode budućih razdoblja – stručna literatura i ostalo - u iznosu od 64.161,97kn. Isto je prikazano u tablici u nastavku.

**Tablica: Rashodi budućeg razdoblja i nedospjela naplata prihoda na dan 31.12.2022. godine**

|  |  |  |  |  |  |
| --- | --- | --- | --- | --- | --- |
|  |  |  |  |  | **u kn** |
| **RAČUN** | **OPIS** | **Šifra** | **01.01.2022.** | **31.12.2022.** | **INDEKS** |
| **19** | **Rashodi budućeg razdoblja i nedospjela naplata prihoda** | **19** | **4.194.592,00** | **3.944.805,04** | **94,05** |
| **191** | Unaprijed plaćeni rashodi budućih razdoblja | 191 | 4.194.592,00 | 3.944.805,04 | 94,05 |
| **193** | Kontinuirani rashodi budućih razdoblja | 193 | 0,00 | 0,00 | 0,00 |

**Bilješka broj 3. – Obveze i vlastiti izvori (Šifra B003)**

Obveze i vlastiti izvori na dan 31.12.2022 g. iznose 724.920.043,88kn i povećani su u odnosu na 01.01.2022. godinu za 20,8%.

Obveze u iznosu od 155.087.125,13kn (Šifra2) smanjene su u odnosu na 01.01.2022. godine za 3,2%.Iste sadrže obveze Istarske županije u iznosu od 155.081.602,24kn i obveze Vijeća 5.522,89kn.

U obavezama Istarske županije su ukalkulirani i kontinuirani rashodi u iznosu od 9.098,29kn. Struktura obveza Istarske županije dana je u nastavku.

**Tablica: Struktura obaveza Istarske županije na dan 31.12.2022. godine**



U okviru obveza Istarske županije, obveze za rashode poslovanja iznose 22.941.115,91kn, a odnose se na obveze za zaposlene iznose 4.358.909,85kn, obaveze za materijalne rashode iznose 5.214.071,49kn, obaveze za financijske rashode 3.899.646,24kn, obveze za subvencije 57.348,86kn, obveze za naknade građanima i kućanstvima 334.223,35kn i ostale tekuće obveze iznose 9.076.916,12kn. Obveze za nabavu nefinancijske imovine iznose ukupno 3.342.028,88kn.

Obveze za kredite i zajmove iznose 128.789.359,16kn. Obveze za kredite odnose se na kredit prema Ministarstvu financija za ŽCGO Kaštijun - EU IPA ISPA 2007-2011 u iznosu od 54.136.684,86kn, obveze prema Ministarstvu poljoprivrede u iznosu od 812.000,00kn i kredit Zagrebačke banke za kapitalne projekte za domove za starije i nemoćne u iznosu od 13.174.007,62kn sa rokom dospijeća 30.06.2029 godine te kredit Privredne banke Zagreb u iznosu od 60.666.666,68kn za kapitalne projekte Istarske županije i to za izgradnju Medicinske srednje škole sa rokom otplate 30.11.2036. godine

**Tablica: Struktura obaveza Istarske županije za kredite i zajmove na dan 31.12.2022. godine**

|  |  |  |  |  |  |
| --- | --- | --- | --- | --- | --- |
| **RAČUN** | **OPIS** | **01.01.2022.** | **PROMJENA** | **31.12.2022.** | **NAMJENA** |
| 26432 | Obveze za kredite od tuzemnih kreditnih institucija izvan javnog sektora-dugoročne | 14.941.135,06 | 1.767.127,44 | 13.174.007,62 | ZAGREBAČKA BANKA DD - ulaganja u domove za starije osobe |
| 264321 | Obveze za kredite od tuzemnih kreditnih institucija izvan javnog sektora-dugoročne (PBZ) | 65.000.000,00 | 4.333.333,32 | 60.666.666,68 | PRIVREDNA BANKA - ulaganja u objekte društvene infrastrukture (Medicinska škola, OŠ Mate Balota Buje |
| **264** | **UKUPNO** | **79.941.135,06** | **6.100.460,76** | **73.840.674,30** |  |
| 26711 | Obveze za zajmove od državnog proračuna-kratkoročne | 1.373.942,46 | 1.373.942,46 | 0,00 | Povrat duga po namirenju nedostajućih sredstava korištenih za povrat poreza na dohodak i prireza porezu na dohodak po godišnjoj prijavi za 2021. godinu |
| 26712 | Obveze za zajmove od državnog proračuna-dugoročne - EU IPA ISPA 2007-2011. | 57.970.742,54 | 3.834.057,68 | 54.136.684,86 | Otplata kredita za izgradnju ŽCGO Kaštijun |
| 267122 | Obveze za zajmove od državnog proračuna-dugoročne -MINISTARSTVO POLJOP.I ŠUMARSTVA RH/2002 | 922.000,00 | 110.000,00 | 812.000,00 | Otplata kredita za program razvoja poljoprivrede |
| **267** | **UKUPNO** | **60.266.685,00** | **5.318.000,14** | **54.948.684,86** |  |
| **26** | **UKUPNO** | **140.207.820,06** | **11.418.460,90** | **128.789.359,16** |  |

**Bilješka broj 4. – Vlastiti izvori (Šifra9)**

Vlastiti izvori na dan 31.12.2022. godine iznose 569.832.918,75kn i povećani su u odnosu na 01.01.2022. godinu za 29,5%. Vlastiti izvori Istarske županije iznose 569.693.051,84kn, a na Vijeća otpada 139.866,91kn.

Višak prihoda poslovanja predstavlja ukupni višak prihoda poslovanja u iznosu od 134.338.366,30kn (Šifra92211), od čega na Istarsku županiju otpada 134.228.429,21kn, a na Vijeća 109.937,09kn.

Manjak prihoda od nefinancijske imovine iznosi 20.936.848,92kn, od toga manjak Istarske županije iznosi 20.936.848,92kn,

Ukupno raspoloživa sredstva Istarske županije i vijeća iznose 96.582.620,16kn (Šifra922). od čega na Istarsku županiju otpada 96.472.683,07kn, a raspoloživa sredstva Vijeća su 109.937,09kn.

Manjak nefinancijske imovine korigiran je temeljem obvezne korekcije za konto 6332 u iznosu od 2.075.000,00kn, na kontu 6352 u iznosu od 3.872.930,06kn, na kontu 6382 u iznosu od 5.258.695,75kn i na kontu 63921 za 169.426,93kn, a sve na teret viška prihoda poslovanja.

**Tablica: Korekcija rezultata Istarske županije na dan 31.12.2022. godine**



U tijeku 2022. godine donesena je Odluka o raspodijeli rezultata za 2021. godinu KLASA: 400-08/22-01/05, URBROJ: 2163-07-01/1-22-19 od 10. svibnja 2022. kojom se iz viška primitaka od financijske imovine u iznosu od 15.384.129,99kn pokriva manjak prihoda od nefinancijske imovine, a od viška prihoda poslovanja pokriva se manjak prihoda od nefinancijske imovine u iznosu od 52.140.846,04kn, pa je time ukupan višak prihoda poslovanja koji je prenesen u 2022. godini za Istarsku županiju iznosio 54.880.762,11kn.

Na šifri 991 evidentirana je vanbilančna evidencija koja na dan 31.12.2022.godine iznosi 871.262.632,20kn. Ista je povećana u odnosu na prethodnu godinu za 8,2% i to za knjiženja instrumenata osiguranja plaćanja u 2022. godini i potencijalnih obveza za sudske sporove.

Početno stanje primljenih i danih instrumenata plaćanja na dan 01.01.2022. iznosi 517.205.953,99kn. Primljeni i izdani instrumenti osiguranja plaćanja su se tijekom 2022. godine povećali za 128.394.785,49kn i smanjili za 28.584.883,68kn i na dan 31.12.2022. godine iznose 617.015.855,80kn.

**Tablica: Stanje primljenih i danih instrumenata osiguranja plaćanja Istarske županije na dan 31.12.2022. godine**



U 2022. godini je knjiženo 125.894.785,49kn primljenih instrumenata plaćanja, vraćeno je 25.534.883,68kn instrumenata osiguranja plaćanja iz proteklih godina što zajedno sa početnim stanjem u iznosu od 311.859.788,27kn, rezultira sa 412.219.690,08kn ukupno primljenih instrumenata osiguranja plaćanja na dan 31.12.2022. godine.

**Tablica: Stanje primljenih instrumenata osiguranja plaćanja Istarske županije na dan 31.12.2022. godine**



Na dan 01.01.2022. godine Istarska županija je imala ukupno 205.346.165,72kn izdanih instrumenata plaćanja od toga je tijekom 2022. godine vraćeno 3.050.000,00kn, a tijekom godine je izdano 2.500.000,00kn instrumenata osiguranja plaćanja. Na dan 31.12.2022.godine Istarska županija ima ukupno 204.796.165,72kn izdanih instrumenata osiguranja plaćanja.

**Tablica: Stanje danih instrumenata osiguranja plaćanja Istarske županije na dan 31.12.2022. godine**



Početno stanje potencijalnih sudskih sporova na dan 01.01.2022.godine iznosi 12.355.566,35kn. U 2022. godini vrijednost sudskih sporova povećana je za iznos od 1.463.792,93kn pa saldo potencijalnih obveza po sudskim sporovima na dan 31.12.2022. godine iznosi 13.819.359,28kn.

**Tablica: Stanje potencijalnih sudskih sporova Istarske županije na dan 31.12.2022. godine**



Otplata danih suglasnosti u iznosu od 35.047.750,92kn, a odnosi se na otplate: Opće bolnice Pula, Lučke uprave Rabac, Plinare d.o.o., Politehnike Pula, Azrri d.o.o., Lučke uprave Umag/ Novigrad, Rovinj i Poreč, Istarskih domova zdravlja, Bolnica Martin Horvat Rovinj i ŽCGO Kaštijun

Zaduženja u 2022. godini nije bilo, a ukupno smanjenje je iznosilo 35.047.750.92kn što zajedno sa početnim saldom na dan 01.01.2022. u iznosu od 275.475.090,04kn rezultira stanjem duga temeljem izdanih suglasnosti na dan 31.12.2022. iznosom od 240.427.339,12 kn.

**Tablica: Stanje izdanih suglasnosti Istarske županije na dan 31.12.2022. godine**



U vanbilančnoj evidenciji knjižena je i tuđa imovina dana na korištenje u vrijednosti od 78 kuna. U tuđu imovinu danu na korištenje spadaju: poslovne zgrade u Flanatičkoj 29 Pula, Splitskoj 14 Pula, Dršćevki 1u Pazinu, Dršćevki 3 u Pazinu, Matka Brajše Rašana u Pazinu, Zgrada Admiraliteta Riva 8 u Puli kao i CIS, Sv. Polikarp 2 Pula, Trg I.Istarske brigade Pula, Istarska 13 Rovinj, i zgrada na adresi Pula Starih statuta. Zgrade su imovina Grada Pule, Grada Pazina i Republike Hrvatske.

U vanbilančnoj evidenciji kao tuđa imovina dana na korištenje evidentirani su: aparati za vodu u vlasništvu društva „Vitalis voda d.o.o.“ i slike iz fundusa Muzeja Grada Rovinja. U vanbilančnoj evidenciji vode se i fotokopirni aparati u vlasništvu društva Nove istarske knjižare d.o.o., kao i osobni automobili u vlasništvu društva „Auto Benussi d.o.o.“, a sve u najmu Istarske županije.

Sukladno Pravilniku o financijskom izvještavanju u proračunskom računovodstvu (NN 37/22), dajemo izjavu da Istarska županija nema niti jedan oblik jamstva.

**BILJEŠKE UZ PR-RAS**

Ostvarenje Istarske županije zajedno sa izvještajima Vijeća nacionalnih manjina i predstavnika za navedeno razdoblje realizirano je kako slijedi:

* Ostvarenje ukupnih prihoda i primitaka iznosi 385.561.682,02 kn (X678) te ukupnih rashoda i izdataka u iznosu 343.899.517,84kn (Y345) što je rezultiralo tekućim viškom prihoda i primitaka u iznosu od 41.662.164,18 kn (Y005).

Preneseni višak prihoda i primitaka iz 2021. g. za Istarsku županiju iznosi 54.880.762,11kn. Preneseni višak prihoda i primitaka za Vijeća nacionalnih manjina i predstavnika iznosi 39.888,23kn. Isti je tijekom 2022. godine korigiran za 194,36kn koje se odnose na Vijeće srpske nacionalne manjine pa iznosi 39.693,87kn. Ukupni preneseni višak prihoda poslovanja iznosi ukupno 54.920.455,98kn (šifra 9221-9222).

Tekući višak Istarske županije iznosi 41.591.920,96 kn, uvećan za tekući višak u iznosu od 70.243,22kn koji se odnosi na Vijeća nacionalnih manjina i predstavnika rezultira ukupnim tekućim viškom Istarske županije i Vijeća nacionalnih manjina i predstavnika u iznosu od 41.662.164,18kn (X005).

Sveukupni višak Istarske županije u iznosu od 96.472.683,07kn uvećan za ukupni tekući višak Vijeća nacionalnih manjina i predstavnika u iznosu od 109.937,09kn predstavlja višak prihoda i primitaka raspoloživih u slijedećem razdoblju u iznosu od 96.582.620,16kn (X006).

**Prihodi poslovanja**

Prihodi poslovanja (Šifra 6) ostvareni su u iznosu od 373.594.901,90kn ili 17,2% više u odnosu na ostvarenje prethodne godine i od čega se 373.469.548,29kn odnosi na Istarsku županiju, a 125.353,61kn odnosi se na Vijeća nacionalnih manjina i predstavnika.

**Bilješka broj 5. – Prihodi od poreza (Šifra 61)**

Prihodi od poreza ostvareni su u iznosu od 203.713.330,33kn ili 33,0% više u odnosu na ostvarenje prethodne godine. Prihodi od poreza na dohodak iznose 182.859.486,51kn što predstavlja 36,1% više od ostvarenja prethodne godine. Značajno povećanje odnosi se na porez i prirez na dohodak od kapitala u iznosu od 41,2% i na porez i prirez na dohodak utvrđen u postupku nadzora za prethodne godine gdje je zabilježeno značajno povećanje u iznosu od 585.203,50kn. Povećanje od poreza i prireza na dohodak po godišnjoj prijavi bilježi rast od 65,5% kao i porez na imovinu (Šifra 613) koji u 2022. godini bilježi povećanje od 57,0% u odnosu na godinu prije i iznosi 1.752.052,10kn, a odnosi se na porez na nasljedstva i darove.

**Bilješka broj 6. – Pomoći iz inozemstva i subjekata unutar opće države (Šifra 63)**

Pomoći iz inozemstva i subjekata unutar opće države iznose 148.491.609,51 kn i predstavljaju povećanje od 3,4% u odnosu na prethodnu godinu.

Tekuće pomoći od međunarodnih organizacija te institucija i tijela EU iznose 3.814.700,61kn, a odnose se na tekuće pomoći od međunarodnih organizacija od čega iznos od 121.933,31kn se odnosi na Vijeća nacionalnih manjina i predstavnika, a na tekuće pomoći od institucija i tijela EU odnosi se 3.692.767,30kn.

Tekuće pomoći od međunarodnih organizacija te institucija i tijela EU iznose 3.692.767,30 kn i bilježe smanjenje od 28,4% u odnosu na proteklu godinu, a odnose se na prihode za projekte: IPA.TECH, projekt sanacije sakralnih objekata venetskog područja, projekt uređenja bunkera u park šumi Šijana, te projekte: KLIM, WALK THE GLOBAL WALK, KAŠTELIR, SmArtFish, FIRESPILL, i +RESILIENT.

Tekuće pomoći iz drugih proračuna i izvanproračunskim korisnicima u iznosu od 52.346.195,68kn odnose se na: pomoći od Ministarstva poduzetništva i obrta za poduzetnike, Ministarstva znanosti i obrazovanja za prijevoz učenika srednjih škola, Ministarstva kulture za projekte, Ministarstva za demografiju, mlade i socijalnu politiku, Ministarstva mora, prometa i infrastrukture, Ministarstva uprave za troškove povjerenih poslova Ureda državne uprave, Ministarstva hrvatskih branitelja za troškove ukopa, Ministarstva regionalnog razvoja i Fonda EU za projekte navodnjavanja Červar Porat Bašarinka, MOZAIK 4 i 5, COASTENERGY, Dobra energija zatim na prihode od gradova i općina Istarske županije za Fond za poljoprivredu i za program navodnjavanja Bujštine, Poreštine, zatim na prihode od gradova i općina Istarske županije za sufinanciranje izgradnje ŽCGO Kaštijun i OB Pula, zatim prihodi od općina na području Poreštine i Bujštine za sufinanciranje troškova legalizacije zatim tu su i prihodi Grada Buje za programe u kulturi i promicanje dvojezičnosti i dr. U okviru ovih prihoda 3.300,00kn odnosi se na Vijeća nacionalnih manjina i predstavnika.

Ukupno tekuće pomoći iz drugih proračuna i izvanproračunskim korisnicima iznose 50.271.195,68kn.

Kapitalne pomoći proračunu iz drugih proračuna i izvanproračunskim korisnicima ostvarene su u iznosu od 2.075.000,00kn od Ministarstva znanosti i obrazovanja za Medicinsku školi i od Općine Fažana za OŠ Fažana.

Tekuće pomoći od izvanproračunskih korisnika ostvarene su u iznosu od 5.200.000,00kn i odnose se na uplatu Hrvatskih voda za projekt sustava navodnjavanja Červar Porat Bašarinka.

Pomoći izravnanja za decentralizirane funkcije izvršene su u iznosu od 56.719.372,55 kn.

Tekuće pomoći temeljem prijenosa EU sredstava izvršene su u iznosu od 24.983.217,99 kn i odnose se na projekt izgradnje sustava navodnjavanja Červar Porat Bašarinka, projekte KLIM, Geoistr3a, Crew, 3D FOR VET, MOZAIK 4 i 5 i projekt TAKE IT SLOW.

Kapitalni prijenosi sredstava između proračunskih korisnika istog proračuna iznose 5.258.695,75 kn i odnose se na prijenos od Škole za turizam, ugostiteljstvo i turizam u Puli za projekt KLIK ERDF.

**Bilješka broj 7. - Prihodi od imovine (Šifra 64)**

Prihodi od imovine iznose 16.734.136,91kn i iskazuju povećanje od 2,5% u odnosu na prethodnu godinu.

Prihodi od financijske imovine naplaćeni su u iznosu od 1.652.764,14kn i to za 17% manje u odnosu na prethodnu godinu.

Prihodi su naplaćeni za: kamate na oročena i sredstva i depozite po viđenju u iznosu od 68.630,73kn od čega na Vijeća nacionalnih manjina i predstavnika otpada 0,04kn, prihode od zateznih kamata 371.285,30kn, prihode od pozitivne tečajne razlike u iznosu od 311.948,11kn od čega na Vijeća nacionalnih manjina i predstavnika otpada 120,26kn i prihode iz dobiti trgovačkih društva, kreditnih i ostalih institucija po posebnim propisima u iznosu od 900.900,00kn od društva Istarske ceste d.o.o.

Prihodi od nefinancijske imovine naplaćeni su u iznosu od 13.005.989,27kn ili 3,9% više od prethodne godine.

Naknade za koncesije su ostvarene u iznosu od 10.168.809,24kn od čega najviše otpada na koncesije za pomorsko dobro 6.726.942,95kn, na naknadu za gospodarsko korištenje voda otpada 24.280,99kn, na naknadu za upotrebu pomorskog dobra u iznosu od 3.224.178,14kn, na naknadu za koncesiju za plin 129.203,16kn, a na naknadu za određivanje granica pomorskog dobra otpada 50.275,93kn, na koncesije za turističko zemljište i kampove otpada 13.928,07kn.

Na prihode od zakupa i iznajmljivanja imovine otpada 580.503,60 kn i to na prihode od zakupa poljoprivrednog zemljišta u vlasništvu države.

Naknada za korištenje nefinancijske imovine iznosi 1.886.508,91 kn, a odnosi se na naknadu za otkopanu količinu neenergetskih minerala koja je ostvarena u iznosu od 1.316.677,88kn, lovozakupninu ostvarenu u iznosu od 211.381,63kn, koncesijsko pravo lova u iznosu od 6.000,00kn, naknada za upravljanje, održavanje i rekonstrukciju sustava navodnjavanja u Valturi ostvarena je u iznosu od 268.097,20kn, naknada za osnovano pravo građenja u bolnici Martin Horvat Rovinj ostvarena je u iznosu od 77.244,40kn, a naknada za prenamjenu poljoprivrednog zemljišta u građevinsko zemljište izvršena je u iznosu od 7.107,80kn.

Ostali prihodi od nefinancijske imovine izvršeni su u iznosu od 370.167,52kn i odnose se na naknade od legalizacije.

Prihodi od kamata na dane zajmove izvršeni su u ukupnom iznosu od 2.075.383,50kn od čega na: prihode od kamata na dane zajmove neprofitnim organizacijama, građanima i kućanstvima u iznosu od 22.427,51kn, na prihode od kamata od trgovačkog društva Plinare d.o.o. odnosi se 432.430,62kn, a na prihode od kamata na dane zajmove trgovačkim društvima i obrtnicima izvan javnog sektora iznose 1.620.525,37kn, a odnose na Fond za razvoj poljoprivrede Istarske županije.

**Bilješka broj 8. – Prihodi od administrativnih pristojbi i po posebnim propisima (Šifra 65 i 652)**

Ovi prihodi iznose 3.541.040,72 kn što predstavlja smanjenje od 9,4% u odnosu na proteklu godinu.

Županijske, gradske i općinske pristojbe iznose 1.873.811,38 kn, prihodi od ostalih upravnih pristojbi i naknadi iznose 659.924,62 kn, te ostale pristojbe i naknade iznose 983.613,14 kn.

U okviru prihoda po posebnim propisima ostvareno je 23.691,58kn od povrata stipendija (Šifra 652).

**Bilješka broj 9. – Prihodi od prodaje proizvoda i roba te pruženih usluga, prihodi od donacija te povrati po protestiranim jamstvima (Šifra 66 i 663)**

U okviru prihoda od prodaje proizvoda i roba te pruženih usluga, prihoda od donacija te povrata po protestiranim jamstvima (šifra 66) tijekom 2022.godine ostvareno je 911.870,38 kn.

Prihodi od pruženih usluga iznose 831.870,38kn, odnosno 18,0% više u odnosu na prethodnu godinu. Sredstva su naplaćena od obavljanja usluga utvrđivanja i naplate poreza i provedenih ovrha, a odnose se na prihode od 28 jedinica lokalne samouprave (2 grada i 26 općina na području Istarske županije) s kojima su zaključeni ugovori o utvrđivanju i naplati poreza. Ugovorena je naknada u visini 5% od naplaćenih gradskih, odnosno općinskih poreza. Prema odlukama o lokalnim porezima, Istarska županija je u 2022. godini obavljala poslove utvrđivanja, evidentiranja i naplate poreza na potrošnju, poreza na kuće za odmor, poreza na tvrtku ili naziv i korištenje javnih površina kao i troškova ovrha.

Donacije od pravnih i fizičkih obveza su naplaćene u iznosu od 80.000,00 kn (Šifra 663) ili za 22,3% manje nego u istom razdoblju protekle godine, a odnose se na prihode Istarske županije od Lovačkog saveza za Fond za poljoprivredu.

**Bilješka broj 10. – Kazne, upravne mjere i ostali prihodi (Šifra 68)**

Tijekom 2022.godine ostvareno je prihoda na ime kazni i upravnih mjera 202.914,05 kn, i za 81,5% su manji u odnosu na prethodnu godinu, a odnose se na naplatu prihoda od prodaje službenih novina, prihoda od izdavanja dopusnica u cestovnom prometu, prihoda gradova za službenički sud, povrata po ugovorima vezano uz neutrošena sredstva te ostalih prihoda.

**Rashodi poslovanja**

Rashodi poslovanja (Šifra 3) ostvareni su u iznosu od 282.800.938,84 kn ili 7% više u odnosu na proteklu godinu. Rashodi Istarske županije iznose 282.745.828,45kn, a rashodi Vijeća nacionalnih manjina koja su sami financirali iznose 55.110,39kn.

**Bilješka broj 11. – Rashodi za zaposlene (Šifra 31)**

Rashodi za zaposlene ostvareni su u iznosu od 49.279.422,98kn ili 13,9% više u odnosu na isto izvještajno razdoblje prethodne godine.

**Bilješka broj 12. – Materijalni rashodi i rashodi za usluge (Šifra 32,323 i 3292)**

Materijalni rashodi ostvareni su u iznosu od 31.745.989,28kn ili 2,1% manje u odnosu na proteklu godinu.

Naknade troškova zaposlenih (troškovi službenih putovanja, naknade za prijevoz na posao i s posla, seminari, tečajevi i stručni ispiti) iznose 1.792.791,51kn, a rashodi za materijal i energiju 3.147.637,85kn ili 2,4% više u odnosu na isto razdoblje protekle godine od toga se na Istarsku županiju odnosi 3.129.222,16kn troškova.

Rashodi za usluge unutar materijalnih rashoda iznose 23.959.122,06kn i bilježe povećanje od 8,2%. U ove rashode uključeni su materijalni rashodi i rashodi za usluge od bitne važnosti za funkcioniranje upravnih odjela Istarske županije i Vijeća nacionalnih manjina i predstavnika. Naknade troškova osobama izvan radnog odnosa iznose 51.720,74kn. Udio troškova Vijeća nacionalnih manjina i predstavnika u ovim troškovima iznosi 41.840,28kn.

Ostali nespomenuti rashodi poslovanja bilježe pad od 54,3% i iznose 2.794.717,12kn, a odnose se na naknade za rad predstavničkih i izvršnih tijela te povjerenstava, premije osiguranja, članarine, reprezentacije te troškova sudskih postupaka i ostalih nespomenutih rashoda poslovanja. Na Istarsku županiju otpada 2.768.987,19kn, a na Vijeća 25.729,93kn.

**Bilješka broj 13. – Financijski rashodi (Šifra 34)**

Ovi rashodi ostvareni su u iznosu 3.276.865,10kn ili 6,2% manje u odnosu na prethodnu godinu. Na Istarsku županiju se odnosi 3.266.087,17kn, a na Vijeća 10.777,93kn.

Najznačajniji financijski rashod su kamate za primljene kredite i zajmove u iznosu od 2.903.037,46kn, a odnose se na kamate za primljeni kredit za Kaštijun u iznosu od 1.829.543,25kn koje se zajedno sa glavnicom uplaćuju u Državni proračun RH, zatim kamate za primljeni kredit za izgradnju domova za starije osobe kojima je osnivač Istarska županija u iznosu od 286.791,19kn i kamate koje se odnose na kredit za izgradnju Medicinske škole u Puli koju zajednički financiraju Grad Pula i Istarska županija u iznosu od 786.703,02kn.

Osim kamata u ove rashode spadaju još: usluge banaka i usluge platnog prometa IŽ, kamate za primljene kredite (PBZ i Zagrebačka banka) kao i negativne tečajne razlike i zatezne kamate u ukupnom iznosu od 373.827,64kn (šifra 343).

**Bilješka broj 14. – Subvencije (Šifra 35)**

Ovi rashodi ostvareni su u iznosu od 8.634.773,60kn ili 16% više u odnosu na prethodnu godinu, a odnose se na subvencije trgovačkim društvima u javnom sektoru za provođenje projekata: AZRRI, IDA d.o.o. Pula, IRENA d.o.o. Labin i Zaštitna radionica TEKOP NOVA Pula i to u iznosu 5.468.673,86kn, te trgovačkim društvima i institucijama izvan javnog sektora u iznosu od 3.166.099,74kn za provođenje projekata Poduzetnik, Lokalni projekti u gospodarstvu sklopljenim sa bankama IKB, OTP, ZG BANKA, RBA i PBZ.

**Bilješka broj 15. - Pomoći dane u inozemstvo i unutar općeg proračuna (Šifra 36, 363 i 366)**

Ovi rashodi ostvareni su u iznosu od 147.765.502,58kn ili za 5,6% više u odnosu na prethodnu godinu.

Tekuće pomoći međunarodnim organizacijama te institucijama i tijelima EU iznose 44.294,50kn, a odnose se na projekt Dobra energija.

Pomoći unutar općeg proračuna iznose 6.980.690,06kn (Šifra 363) i smanjene su za 21,1% u odnosu na proteklu godinu. Tekuće pomoći unutar općeg proračuna iznose 2.475.989,63kn, a kapitalne pomoći 4.504.700,43kn.

Pomoći proračunskim korisnicima drugog proračuna (šifra 366) izvršene su u iznosu od 7.338.310,54kn, a odnose se na pomoći u sufinanciranju dodatnih mjera zdravstvene zaštite, pomoć u kući starijim osobama, za održavanje trase Parenzane, za sufinanciranje kulturnih, turističkih i poljoprivrednih manifestacija u gradovima i općinama te izvanproračunskih korisnika županije, gradova i općina, te povrat neiskorištenog dijela sredstava i dr.

**Bilješka broj 16. – Prijenosi proračunskim korisnicima (Šifra 367)**

Prijenosi proračunskim korisnicima u ovom izvještajnom razdoblju iznose 133.354.354,31kn i prosljeđuju se proračunskim korisnicima Istarske županije za podmirenje redovnog poslovanja, investicijskog i tekućeg održavanja i kapitalnih ulaganja.

**Bilješka broj 17. - Naknade građanima i kućanstvima (Šifra 37)**

Ovi rashodi ostvareni su u iznosu od 17.779.783,15kn ili 24,0% više u odnosu na prethodnu godinu.

Naknade građanima i kućanstvima u novcu iznose 2.353.656,22kn, a izvršene su za pomoći u dijelu zdravstva i socijalne skrbi, za stipendije i školarine te za ostale naknade u proračunu.

Naknade građanima i kućanstvima u naravi izvršene su u iznosu od 15.426.126,93kn od čega se iznos od 15.368.759,07kn odnosi na sufinanciranje prijevoza učenika osnovnih i srednjih škola, smještaja i prehrane učenika u učeničkim domovima, a 57.367,86kn odnosi se na sufinanciranje troškova smještaja i prehrane u vrijeme karantene prouzročene zarazom COVID-19 i pomoćima obiteljima i kućanstvima.

**Bilješka broj 18. – Ostali rashodi (Šifra 38)**

Ovi rashodi ostvareni su u iznosu od 24.318.602,15kn ili 4,2% više u odnosu na prethodnu godinu, a odnose se na troškove tekućih donacija te troškove kapitalnih donacija i kapitalnih pomoći.

Tekuće donacije (Šifra 381) ostvarene su u iznosu od 18.468.602,15kn ili 5,7% više od prethodne godine, a izvršene su za financiranje neprofitnih organizacija (zdravstva, socijalne skrbi i kulture), sportske kulture, tehničke kulture, političkih stranaka, nevladinih udruga, udruga građana, sufinanciranje Vatrogasne zajednice Istarske županije, plaćanje po programima javnih potreba u kulturi i javnih potreba u zdravstvu i socijalnoj skrbi, financiranje političkih stranaka i humanitarnih organizacija, Sportskog saveza i Saveza tehničke kulture.

Kapitalne donacije (Šifra 382) ostvarene su u iznosu od 5.400.000,00kn, a odnose se na ulaganja u lučku infrastrukturu.

**Bilješka broj 19. – Prihodi od prodaje nefinancijske imovine (Šifra 7111)**

Ovi prihodi ostvareni su u iznosu od 157.681,14kn ili 5,1% manje od prethodne godine i to od prodaje poljoprivrednog zemljišta, ostalog zemljišta te ostalih stambenih objekata.

**Bilješka broj 20. – Rashodi za nabavu nefinancijske imovine (Šifra 4)**

Rashodi za nabavu nefinancijske imovine iznose 32.470.582,80kn i bilježe smanjenje od 54,4% u odnosu na isto razdoblje prethodne godine, a njima su financirani rashodi za nabavu dugotrajne neproizvedene imovine Istarske županije u iznosu 2.563.968,58kn, a odnose se na licence, rekonstrukciju Kuće istarskih kaštela u Momjanu, na sustav javnog navodnjavanja Červar Porat Bašarinka i dr.

Za rashode za nabavu proizvedene dugotrajne imovine izvršeno je 23.649.588,99kn ili 65,2% manje u odnosu na isto razdoblje prethodne godine.

Od čega na rashode za građevinske objekte otpada 21.964.404,65kn od toga za Medicinsku školu u Puli je izvršeno 1.126.997,50kn, za građevinske radove na sustavu javnog navodnjavanja Červar Porat Bašarinka izvršeno je 19.987.407,15kn, a na kupnju nekretnine Speleo kuće Zec u Vodicima 850.000,00kn.

Ulaganja u postrojenja i opremu izvršena su u iznosu od 1.340.246,84kn od čega je izvršeno u ulaganje za potrebe rada upravnih odjela Istarske županije 1.228.321,84 kn, a za potrebe EU projekta TAKE IT SLOW izvršeno je 111.925,00kn.

U promatranom razdoblju ulaganja u ostala prijevozna sredstva, vatrogasnu brodicu izvršena su u iznosu od 297.937,50kn, a ulaganja u računalne programe izvršena su iznosu od 47.000,00kn za nadogradnju informatičkog sustava.

Rashodi za dodatna ulaganja na nefinancijskoj imovini u iznosu od 6.257.025,23kn odnose se na ulaganja vezano uz dogradnju i rekonstrukciju Centra za kompetentno cjeloživotno razvijanje inovativnih znanja i vještina u sektoru ugostiteljstva i turizma Pula, a vezano uz projekt KLIK, dogradnju zgrade Društvenog centra Pula – III Faza i dodatna ulaganja na građevinskim objektima u osnovnim i srednjim školama.

**Bilješka broj 21. – Primici od financijske imovine i zaduživanja (Šifra 8)**

Primici od financijske imovine i zaduživanja ostvareni su u iznosu od 11.809.098,98kn i smanjeni su u odnosu na prethodnu godinu za 64,50%.

Ostvareni su od: povrata zajmova danih neprofitnim organizacijama, građanima i kućanstvima u tuzemstvu u iznosu od 131.876,11kn i povrata zajmova danih tuzemnim trgovačkim društvima izvan javnog sektora u iznosu od 11.587.275,91kn, a vezano uz Fond za razvoj poljoprivrede i agroturizma Istarske županije.

Primici od prodaje dionica i udjela u trgovačkim društvima iznose 89.946,96kn, a odnose se na udjele u trgovačkom društvu Istarske ceste d.o.o. u iznosu od 48.303,36kn i 41.643,60kn za udio u trgovačkom društvu Vodoprivreda d.o.o. Buzet.

**Bilješka broj 22. – Izdaci za financijsku imovinu i otplate zajmova (Šifra 5)**

Izdaci za financijsku imovinu, otplatu zajmova izvršeni su u iznosu od 28.627.996,20kn ili 60,3% više u odnosu na prethodnu godine.

Izdaci za dane zajmove i depozite izvršeni su u iznosu od 16.872.820,56kn ili 41,5% više od istog razdoblja prethodne godine, a odnose se na zajmove Fonda za razvoj poljoprivrede i agroturizma Istarske županije.

Izdaci za dionice i udjele u glavnici iznose 75.000,00kn i odnosi se na ulaganje u kapital društva Žičara Učka d.o.o.

Izdaci za otplatu glavnice primljenih kredita u 2022.godini iznosili su 11.680.175,64kn (šifra54) i bilježe povećanje od 96,8%.

Na otplatu glavnice primljenih kredita i zajmova od kreditnih i ostalih financijskih institucija izvan javnog sektora izvršeno je 6.362.175,27kn. Od navedenog iznosa 2.028.841,95kn odnosi se na kredit Zagrebačke banke za ulaganja u domove za starije osobe, a na otplatu glavnice kredita za izgradnju Medicinske škole Pula odnosi se 4.333.333,32kn.

Otplata glavnice primljenih zajmova od drugih razina vlasti iznosila je za 2022.godinu 5.318.000,37kn. Od toga na otplatu povrata poreza na dohodak temeljem utvrđenog godišnjeg obračuna iz 2021.godine odnosi se 1.373.942,69kn, a na otplatu glavnice primljenih zajmova za izgradnju ŽCGO Kaštijun 3.834.057,68kn, a na povrat naplaćenih sredstava u Proračun Republike Hrvatske temeljem Ugovora o poslovnoj suradnji s Ministarstvom poljoprivrede RH za kreditiranje poljoprivrede u Istarskoj županiji odnosi se 110.000,00kn.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (Obrazac P-VRIO)**

**Bilješka broj 23.**

Na šifri 9151 iskazane su promjene u vrijednosti i obujmu imovine: smanjenje u iznosu 2.630.807,51kn i povećanje u vrijednosti od 48.972.352,31kn.

Iskazano povećanje se odnosi na promjene u vrijednosti imovine u iznosu od 2.350,31kn (šifra 91511), a odnosi se na potraživanja za dane zajmove 2.350,31kn (P008) i povećanje u obujmu imovine u iznosu 48.970.002,00kn (P018).

Povećanje u vrijednosti imovine odnosi se na povećanje od 2.350,31kn (P008) koje se odnosi na potraživanja za dane zajmove vezano uz Fond za poljoprivredu Istarske županije.

Povećanje u promjeni obujma imovine odnosi se na proizvedenu dugotrajnu imovinu u iznosu od 48.970.002,00kn (P018) koje se odnosi na ugovor između Hrvatskog zavoda za mirovinsko osiguranje i Istarske županije o prijenosu vlasništva nad nekretninama domova za starije u Istarskoj županiji u iznosu od 40.690.002,00kn i na donaciju Opće bolnice Pula tj. stjecanje prava vlasništva bez naknade na k.č.br.632/2 Pula u iznosu od 8.280.000,00kn za potrebe osiguranja prostornih uvieta za rad ostalih zdravstvenih ustanova čiji je Županija osnivač (Nastavni zavod za hitnu medicinu, lstarski domovi zdravlja) u svrhu pružanja javne zdravstvene zaštite u lstarskoj Županiji.

Ukupno smanjenje u vrijednosti i obujmu imovine u iznosu od 2.630.800,01kn (šifra9151) odnosi se na promjene u vrijednosti financijske imovine za 285.336,14kn i promjene u obujmu imovine za 2.345.463,87kn.

Iskazano smanjenje u obujmu imovine u iznosu od 2.345.463,87kn odnosi se na rashod proizvedene dugotrajne imovine u vrijednosti od 685.387,14kn i otpis zastarjelog potraživanja za prihode poslovanja u iznosu od 533.086,73kn kao i na smanjene zbog prijenosa dugotrajne imovine proračunskom korisniku u iznosu od 1.126.997,50kn.

**IZVJEŠTAJ OBVEZAMA (OBRAZAC OBVEZE)**

**Bilješka broj 24.**

Stanje obveza na dan 01.01.2022.g. iznosilo je 160.152.902,81 kn. Sastoje se od obveza Istarske županije u iznosu od 160.047.662,56 kn i obveza Vijeća nacionalnih manjina u iznosu od 105.240,25kn.

Obveze na dan 31.12.2022.g. iznosile su 155.078.026,84kn od čega se na Istarsku županiju odnosi 155.072.503,95kn, a na Vijeća nacionalnih manjina 5.522,89kn.

Povećanje obveza u izvještajnom razdoblju iznosi 744.927.217,99kn, podmirene obveze izvještajnog razdoblja iznose 750.002.093,96kn što rezultira saldom obveza na dan 31.12.2022.g 155.078.026,84kn zajedno sa stanjem obveza prenesenim iz prethodne godine u iznosu od 160.152.902,81kn.

Stanje dospjelih obveza na dan 31.12.2022.g. iznosi 751.372,47kn (V007). Na dospjele rashode poslovanja Istarske županije odnosi se 747.820,17kn od čega na obveze za materijalne rashode se odnosi 701.368,93kn, na subvencije 14.862,62kn, za obveze za naknade građanima i kućanstvima 17.640,00kn i za ostale tekuće obveze 13.948,62kn. Dospjele obveze Istarske županije rezultat su usklađenja evidencija s vanjskim dobavljačima i redovnog poslovanja. Dospjeli rashodi poslovanja Vijeća nacionalnih manjina i zajednica iznose 3.552,30kn, a odnose se na obveze za materijalne rashode.

Stanje nedospjelih obveza na dan 31.12.2022. iznosi 154.326.654,37kn od čega se na Istarsku županiju odnosi 154.324.683,78kn, a na Vijeća nacionalnih manjina i predstavnika 1.970,59kn.

Nedospjele obveze za rashode poslovanja iznose 21.468.963,50kn (ND23), a odnose se na: obveze za plaću zaposlenika Istarske županije za mjesec prosinac 2022.g. u ukupnom iznosu od 4.029.419,07kn, obveze za prijevoz zaposlenika u iznosu od 158.518,44kn, obveze po ugovorima 63.828,46kn, obveze za naknadu kamate koja se odnosi na kredit sufinanciranja izgradnje ŽCGO Kaštijun u iznosu od 3.880.643,07kn. Od ostalih nedospjelih tekućih obaveza iskazane su i obveze prema dobavljačima koje iznose 4.978.428,42kn, zatim obveze za depozite u iznosu od 3.918.460,51kn, obveze za jamstveni fond u iznosu od 3.876.900,00kn, obveze za naplaćene tuđe prihode u iznosu od 556.906,62kn, obveza za PDV u iznosu od 3.888,32kn i obveze za rashode poslovanja Vijeća nacionalnih manjina i predstavnika koje iznose 1.970,59kn.

Nedospjele obveze za nabavu nefinancijske imovine (ND24) u ukupnom iznosu od 3.342.028,88kn (ND24) odnose se na rekonstrukciju i dogradnju Centra za kompetentno cjeloživotno razvijanje inovativnih znanja i vještina u sektoru ugostiteljstva i turizma KLIK u Puli, nabavu opreme i za izradu tehničkog rješenja dodatnog uređenja okoliša Kuće istarskih kaštela u Momjanu.

Nedospjele obaveze za financijsku imovinu (ND dio 25,26) u iznosu od 128.789.359,16kn odnose se na kredit Ministarstva financija za projekt EU IPA ISPA 2007-2011 za Kaštijun u iznosu od 54.136.684,86kn čija je otplata započela 2017. godine te kredit prema Ministarstvu poljoprivrede u iznosu 812.000,00kn koji se otplaćuje po terminskom planu izvršavanja obveza predloženom i odobrenom od strane Ministarstva financija.

Nedospjelu obvezu Istarske županije čini i kredit Zagrebačke banke za uređenje domova za stare i nemoćne osobe u iznosu od 13.174.007,62kn sa rokom dospijeća 30.06.2029. te kredit prema Privrednoj banci Zagreb za kapitalne projekte sklopljen u iznosu od 65.000.000,00kn sa rokom dospijeća 30.11.2036. godine koji je ove godine započeo sa otplatom i izvršeno je plaćanje u 2022.g. u iznosu od 4.333.333,32kn. Na dan 31.12.2022.g. ostalo je za otplatu prema Privrednoj banci 60.666.666,68kn.

Ostale nedospjele obveze Istarske županije odnose se na međusobne obveze proračunskih korisnika u iznosu od 726.302,83kn.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS- funkcijski)**

**Bilješka br. 25.**

Ukupna sredstva u iznosu 181.917.167,33kn predstavljaju smanjenje od 15,7% u odnosu na prethodnu godinu. Ukupni rashodi Istarske županije po funkcijskoj klasifikaciji iznose 181.796.628,88kn umanjeno za iznos na kontu 367, temeljem Okružnice Ministarstva financija za 2022. godinu te Okružnica iz ranijih razdoblja. Ukupni rashodi Istarske županije u iznosu od 181.796.628,88kn uvećani za rashode Vijeća nacionalnih manjina i predstavnika u iznosu od 120.538,45kn iskazuju ukupna sredstva u iznosu od 181.917.167,33kn.

Izvještaj prikazuje rashode prema funkcijama i to na:

1. opće javne usluge odnosi se iznos od 73.535.744,40kn i bilježi smanjenje od 0,5% koji se dijeli na:

* izvršna i zakonodavna tijela, financijski i fiskalni poslovi, vanjski poslovi u iznosu od 5.127.761,81kn koje bilježi smanjenje od 44,3%,
* opće usluge odnosi se 68.407.982,59kn od čega najveće povećanje bilježe opće usluge vezane za službenike 15,8% (šifra 0131)

1. obrana (šifra 02) bilježi povećanje od 215.246,65kn, a odnosi se na aktivnosti sustava civilne zaštite
2. javni red i sigurnost (šifra03) bilježi povećanje od 14,8% koje se odnosi na usluge protupožarne zaštite
3. ekonomski poslovi (šifra04) bilježe smanjenje od 34,3%
4. zaštita okoliša (šifra05) isto tako bilježi smanjenje od 42,8%
5. zdravstvo (šifra07) bilježi povećanje od 50,3%
6. rekreacija, kultura i religija (šifra 08)su povećane za 43,9% u odnosu na 2021. godinu
7. obrazovanje (šifra09) je smanjena za 29%
8. socijalna zaštita (šifra10) je smanjena za 9,3%.

Izvještaj o rashodima po funkcijskoj klasifikaciji popunjen je na temelju ostvarenih rashoda poslovanja i rashoda za nabavu nefinancijske imovine i odgovara razlici iznosa iskazanih na Y034 Ukupni rashodi i Šifra367 Prijenosi proračunskim korisnicima iz nadležnog proračuna za financiranje redovne djelatnosti (Y034- šifra367) u Obrascu PR-RAS.

U Puli, 14.02.2023.

**Pročelnica**

Barbara Škreblin Borovčak

**Osoba za kontakt Zakonski predstavnik**

Voditeljica odsjeka za računovodstvo Župan Patricia Zagorc Licul Boris Miletić

**Prilog bilješkama:**

1. Popis sudskih sporova u tijeku
2. Popis primljenih instrumenata osiguranja plaćanja
3. Popis danih instrumenata osiguranja plaćanja